section_heading: Povijest
paragraph_text: Pojam PDA prvo je rabila američka tvrtka Apple 1992., prilikom lansiranja uređaja Newton na tržište. Godine 1996. finska tvrtka Nokia izbacila je na tržište prvi kombinirani PDA i mobitel 9000 Communicator, koji je ubrzo postao najprodavaniji dlanovnik u svijetu. Pojavom 9000 Communicatora na tržištu se pojavila nova kategorija PDA mobitel ili inteligentni mobiteli.